# La interfície d'usuari

## La finestra principal del &kxstitch;

Aquesta és una captura de pantalla del &kxstitch;

La finestra principal del &kxstitch; consisteix en una finestra de l'editor que a la imatge de dalt es mostra a la dreta amb tres finestres acoblades a l'esquerra. Les finestres acoblades proporcionen una vista prèvia del patró, la paleta de fils i una llista d'historial. Si s'importa una imatge, es mostrarà una finestra acoblada addicional que mostra una vista prèvia de la imatge original com a referència. Cadascuna d'aquestes finestres acoblades es pot moure a diverses vores de la finestra principal, separar de la vista o desactivar i tornar a activar.

Les seccions estan dividides per divisors, els quals es poden moure per a canviar la quantitat d'espai assignat a qualsevol de les seccions.

La disposició dels altres elements, la barra de menús, les barres d'eines i la barra d'estat és similar a les altres aplicacions &kde; que executeu.

La barra d'estat a la part inferior de la finestra mostra diversos missatges d'estat.

## Finestra de l'editor

La finestra d'edició principal mostra un patró de quadrícula i les escales superior i esquerra. Les escales poden tenir format en puntades, centímetres o polzades. L'editor és una vista desplaçable i ampliable del patró, i permet utilitzar les diverses eines d'edició per a modificar el vostre disseny.

Generalment, el &BER; s'utilitza per a activar qualsevol de les eines en el patró. Els detalls de cadascuna de les eines i el seu ús es mostren a la secció Referència d'ordres.

La quadrícula mostra línies més gruixudes que divideixen les cel·les en grups. El nombre de cel·les per grup és configurable, el valor predeterminat és 10, com els colors per a les línies. Això és útil si esteu creant patrons sobre un llenç en color fosc que requereix línies de color més clares per al contrast.

Una opció del menú permet afegir imatges de fons a la finestra de l'editor, per a utilitzar-les com a plantilla per a afegir les puntades. Per a més informació, consulteu la secció sobre Crear els patrons.

### Menú contextual

En emprar el &BDR; sobre l'editor, s'activarà un menú contextual que permet canviar el format de les escales i l'aparença visual de les puntades. També permet activar o desactivar les imatges de fons, les puntades, els repunts, la quadrícula i les escales.

## Finestra de vista prèvia

La finestra Vista prèvia mostra una visió general amb desplaçament del disseny actual a una escala més petita que la finestra Editor. La Vista prèvia mostra un rectangle negre que representa la vista actual dins de la finestra de l'Editor.

En fer clic al &BER; a dins de la finestra de vista prèvia, la finestra de l'Editor se centrarà en aquest punt. A més, en prémer el &BER; i arrossegar un rectangle al voltant d'una àrea, la finestra de l'Editor s'ampliarà per a incloure aquesta àrea.

## Finestra de la paleta

La finestra Paleta mostra els colors del fil actualment en aquesta paleta de patrons com a blocs de color, i de manera opcional amb els símbols associats amb cada color. En moure el punter del ratolí sobre un bloc de color, apareixerà un consell d'eina mostrant el número i el nom del color. En fer clic sobre un color, se seleccionarà aquest color per a la funció següent de pintura o dibuix.

### Menú contextual

En emprar el &BDR; sobre la vista Paleta, s'activarà un menú contextual que permet realitzar diverses funcions sobre la paleta. Per a obtenir més detalls sobre el seu ús, vegeu la referència d'ordres.